Skiptir máli að sýna gestum áhuga og hafa húmorinn í lagi Einn af brautryðjendum í ferðaþjónustu bænda á Vesturlandi er Símon Sigurmonsson í Görðum á Snæfellsnesi . Símon byggði upp og rak Gistihúsið Langaholt í Görðum ásamt Svövu Guðmundsdóttur eiginkonu sinni , en þau hjón hófu að reka ferðaþjónustu árið 1977 . Uppbyggingin átti sér stað í hægum en öruggum skrefum og í fyrstu ráku þau ferðaþjónustuna meðfram búskap . Árið 1986 skiptu þau hins vegar alfarið um gír og einbeittu sér þá að ferðaþjónustunni . Í Görðum er nú hin myndarlegasta aðstaða fyrir ferðafólk og kemur þangað fjöldi gesta ár hvert . Símon og Svava seldu Gistihúsið Langaholt til sonar síns Þorkels , eða Kela í Görðum eins og hann er jafnan kallaður , árið 2006 og sér hann nú um reksturinn ásamt unnustu sinni Rúnu Björg Magnúsdóttur . Hjónin búa nú í Borgarnesi en þau hafa þó ekki slitið sig frá Görðum og dvelja þar á sumrin þar sem þau aðstoða son sinn og tengdadóttur við reksturinn . Blaðamaður Skessuhorns tók hús á Símoni á dögunum og ræddi m.a. við hann um reynslu sína af störfum í ferðaþjónustunni og ljóðagerð sem hann hefur fengist við síðustu ár . Símon Sigurmonsson í Görðum í Staðarsveit er tekinn tali í Skessuhorni vikunnar .